CELEX: 
Language: hu
Date: 2020-10-23 00:00:00
Title: A BIZOTTSÁG (EU) .../... VÉGREHAJTÁSI RENDELETE a bruttó nemzeti jövedelem aggregátumoknak és azok összetevőinek a számlák 2010. évi európai rendszerével (ESA 2010) összhangban történő előállításához használt források és módszerek jegyzéke szerkezetének és részletes tartalmának megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.10.23.)
            
            
               a bruttó nemzeti jövedelem aggregátumoknak és azok összetevőinek a számlák 2010. évi európai rendszerével (ESA 2010) összhangban történő előállításához használt források és módszerek jegyzéke szerkezetének és részletes tartalmának megállapításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a piaci áron számított bruttó nemzeti jövedelem összehangolásáról, valamint a 89/130/EGK, Euratom tanácsi irányelv és az 1287/2003/EK, Euratom tanácsi rendelet (GNI-rendelet) hatályon kívül helyezéséről szóló, 2019. március 19-i (EU) 2019/516 európai parlamenti és tanácsi rendelete
                  1
                és különösen annak 3. cikke (2) bekezdésére,
            
            
               mivel:
            
            
               (1)Az (EU) 2019/516 rendelet 3. cikkének (1) bekezdése értelmében a tagállamok a Bizottság (Eurostat) rendelkezésére bocsátják a piaci áron számított bruttó nemzeti jövedelem (GNI) aggregátumoknak és azok összetevőinek előállításához felhasznált források és módszerek jegyzékét.
            
            
               (2)Alapvető fontosságú, hogy a GNI-aggregátumok és összetevőik összehasonlíthatók legyenek a tagállamok között, és hogy a GNI-aggregátumok és összetevőik előállításához használt források és módszerek jegyzéke összhangban legyen az ESA 2010 vonatkozó fogalommeghatározásaival és számviteli szabályaival
                  2
               .
            
            
               (3)Alapvető fontosságú, hogy a tagállamok dokumentálják és rendszeresen frissítsék a GNI-aggregátumok és azok összetevőinek előállításához használt források és módszerek jegyzékét.
            
            
               (4)Az összehasonlítható elemzések megkönnyítése érdekében a GNI-jegyzékeknek olyan közös struktúrát kell követniük, amely előre meghatározott számú fejezetből és a referenciaévre vonatkozó számszerű becsléseket tartalmazó folyamattáblákból áll.
            
            
               (5)A GNI-aggregátumok és összetevőik előállításához használt a források, azok felhasználása, valamint módszerek ellenőrzése érdekében a tagállamoknak az elfogadott ütemtervnek megfelelően a Bizottság (Eurostat) rendelkezésére kell bocsátaniuk a GNI-jegyzékek legfrissebb változatát.
            
            
               (6)Az ebben a rendeletben előírt intézkedések összhangban állnak az európai statisztikai rendszer bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               A jegyzék felépítése
            
            
               (1)A tagállamok jegyzéket készítenek a GNI-aggregátumok és azok összetevőinek előállításához használt forrásokról és módszerekről (GNI-jegyzék). A GNI-jegyzék 10 fejezetből és a GNI-folyamattáblákból áll.
            
            
               (2)A fejezetek a következők:
            
         
         
            
               –1. fejezet: A számlarendszer áttekintése
            
            
               –2. fejezet: A revíziós politika, valamint a becslések revíziójának és véglegesítésének ütemterve. A GNI-jegyzék legutóbbi változata óta végrehajtott főbb revíziók.
            
            
               –3. fejezet: A termelési oldal
            
            
               –4. fejezet: A jövedelemoldal
            
            
               –5. fejezet: A felhasználási oldal
            
            
               –6. fejezet: A kiegyensúlyozási vagy integrálási eljárás, valamint a becslések validálása
            
            
               –7. fejezet: A teljesség érdekében tett kiigazítások áttekintése
            
            
               –8. fejezet: A bruttó hazai termékről (GDP) a GNI-re való áttérés
            
            
               –9. fejezet: Felhasznált fő osztályozások
            
            
               –10. fejezet: Felhasznált fő adatforrások
            
            
               (3)A GNI-folyamattábláknak tartalmazniuk kell a következőket:
            
            
               a)számszerű információk a felhasznált adatforrásokra és az elvégzett kiigazításokra vonatkozó, a GNI-összeállítási folyamat egymást követő szakaszaiban végzett becslésekről;
            
            
               b)számszerű információk az összeállítási folyamat során felhasznált egyes adatforrások és elvégzett kiigazítások relatív nagyságáról;
            
            
               c)hivatkozások a GNI-jegyzék vonatkozó fejezeteire.
            
            
               2. cikk
            
            
               Részletes rendelkezések
            
            
               A tagállamok biztosítják a következőket:
            
            
               a)a GNI-becsléshez használt adatforrások és módszerek GNI-jegyzékben foglalt leírása az ESA 2010-nek megfelelő kifejezéseket és fogalommeghatározásokat használ;
            
            
               b)a GNI-becsléshez használt adatforrások és módszerek GNI-jegyzékben foglalt leírása átfogó és egyértelmű, tükrözi a GNI-jegyzék elkészítésekor érvényben lévő eljárásokat, és információkat tartalmaz a statisztikai és közigazgatási forrásokból származó adatoknak a nemzetiszámla-becslések céljára történő átalakítása során alkalmazott fogalmi, teljességi és kiegyensúlyozási kiigazításokról, valamint validálási eljárásokról;
            
            
               c)a folyamattáblákban szereplő információkkal összhangban lévő, számszerű bizonyítékot szolgáltatnak a fent említett leírásban szereplő GNI-összeállítási folyamat egyes lépéseire vonatkozóan;
            
         
         
            
               d)a számszerű bizonyítékok azon az elmúlt éven alapulnak, amelyre vonatkozóan rendelkezésre állnak a végleges becslések (referenciaév);
            
            
               e)a GNI-aggregátumok és összetevőik előállításához használt adatforrásokat és módszereket alkalmazzák a referenciaévet követő évekre vonatkozó összeállítási folyamat során.
            
            
               3. cikk
            
            
               A frissítés és a továbbítás ütemezése
            
            
               (1)A tagállamok a GNI-jegyzéket 2021. december 31-ig továbbítják a Bizottságnak (Eurostatnak).
            
            
               (2)A GNI-jegyzék későbbi frissítéseit a GNI összeállítására szolgáló forrásokban vagy módszerekben bekövetkezett bármely jelentősebb változást követő 12 hónapon belül el kell végezni, és meg kell küldeni a Bizottságnak (Eurostat). A GNI-jegyzéket minden esetben legalább ötévente frissíteni kell.
            
            
               (3)A tagállamok a GNI-jegyzéket elektronikus úton továbbítják a Bizottság (Eurostat) egyablakos adatbeviteli pontjához.
            
            
               4. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.10.23.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 91., 2019.3.29., 19. o. 
               
               
                  
                     (2)
                  
                        Az Európai Parlament és a Tanács 549/2013/EU rendelete (2013. május 21.) az Európai Unió-beli nemzeti és regionális számlák európai rendszeréről (HL L 174., 2013.6.26., 1. o.).